recursal/SuperWikiNEXT-32B huggingface dataset:
**வித்யா வெங்கடேஷ்** (*Vidhya Venkatesh*) என்பவர் ஒரு இந்திய திரைப்பட நடிகை, அவர் தமிழ் மற்றும் கன்னட மொழி படங்களில் தோன்றியுள்ளார். இவர் *பஞ்சதந்திரம்* (2002) திரைப்படத்தில் கமல்ஹாசனுடன் அறிமுகமான பிறகு *, கன்னட திரைப்படங்களான சிகுரித கனசு* (2003), *நெனபிரலி* (2005) ஆகியவற்றில் நடித்ததற்காக விமர்சன ரீதியான பாராட்டைப் பெற்றார். கன்னட திரைப்படமான நெனபிரலியில் இவரது நடிப்புக்காக 53 வது தென்னிந்திய பிலிம்பேர் விருதுகளில் சிறந்த நடிகைக்கான விருதை பெற்றார்.

தொழில்
------

வித்தியா வெங்கடேஷ் சென்னை எத்திராஜ் மகளிர் கல்லூரியில் இலக்கியத்தில் இளங்கலை பட்டம் பெற்றார். பின்னர் ஷெரட்டன் ஹோட்டல் மற்றும் ரிசார்ட்சில் பணிக்கு சேர்ந்தார். பின்னர் சிங்கப்பூர் ஏர்லைன்சில் வானூர்தி பணிப்பெண்ணாக இரண்டரை ஆண்டுகள் பணிபுரிந்தார். அப்போது முதன்மையாக சிங்கப்பூர் - உருசியா இடையே பறந்தார்.  திரைப்படங்களில் நடிக்க ஆர்வம் கொண்டவராக வித்யா இருந்தார். இந்நிலையில் கே. எஸ். ரவிக்குமாரை வாய்ப்புக்காக அணுகினார். அவர் கமல்ஹாசன் நடித்த *பஞ்சதந்திரம்* (2002) படத்தில் நடிக்க வாய்ப்பு அளித்தார். அப்படத்தில் ஸ்ரீமனின் தெலுங்கு மனைவியாக நடித்தார். பின்னர் இவர் பல புதுமுகங்கள் நடித்த குறைந்த செலவில் எடுக்கப்பட்ட திரைப்படமான *காலாட்படை* (2003) படத்தில் தோன்றினார். அப்படத்தில் இவரது நடிப்பு நேர்மறையான விமர்சனங்களைப் பெற்றது.   பின்னர் இவர் கன்னட படங்களில் கவனம் செலுத்தினார். கன்னட திரைப்படமான *சிகுரித கனசு* (2003) படத்தின் வழியாக கன்னடபடத்தில் அறிமுகமானார். *நெனபிரலி* (2005) திரைப்படத்தில் நடித்தற்காக விமர்சன ரீதியாக பாராட்டப்பட்டார். இதற்காக சிறந்த கன்னட நடிகைக்கான பிலிம்பேர் விருதைப் பெற்றார் .

திரைப்படவியல்
-------------

|  |  |  |  |  |
| --- | --- | --- | --- | --- |
| **ஆண்டு** | **படம்** | **பாத்திரம்** | **மொழி** | **குறிப்புகள்** |
| 2002 | *பஞ்சதந்திரம்* | திருமதி. ரெட்டி | தமிழ் |  |
| 2003 | *கலாட்படை* | பிரியா | தமிழ் |  |
| *சிகுரிடா கனசு* | வரலட்சுமி | கன்னடம் |  |
| 2005 | *நெனபிரலி* | இந்துசிறீ | கன்னடம் | சிறந்த நடிகைக்கான பிலிம்பேர் விருது - கன்னடம்  |

குறிப்புகள்
-----------

1. ↑  Srinivasa, Srikanth (28 September 2003). "On a different plane". Deccan Herald. 25 December 2004 அன்று மூலம் பரணிடப்பட்டது. 23 September 2020 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2016-03-07 அன்று மூலம் பரணிடப்பட்டது. 2021-07-24 அன்று பார்க்கப்பட்டது.
4. ↑
5. ↑  sify.com
[*தொடர்பிழந்த இணைப்பு*]
6. ↑  sify.com
[*தொடர்பிழந்த இணைப்பு*]

வெளி இணைப்புகள்
---------------

* ஐ.எம்.டி.பி இணையத்தளத்தில் வித்யா வெங்கடேஷ்
**பெயராய்வு** (*onomastics*, *onomatology*) என்பது, இயற்பெயர்களின் தோற்றம், வரலாறு, பயன்பாடு என்பவை குறித்த ஆய்வு ஆகும். இது எல்லாவகையான பெயர்களையும் ஆய்வுக்கு உட்படுத்துகிறது. மக்களின் பெயர்கள், இடங்களின் பெயர்கள், புவியியல் அம்சங்களின் பெயர்கள், கட்டிடங்களின் பெயர்கள், விலங்குகளின் பெயர்கள், இன மற்றும் சமூகக் குழுக்களின் பெயர்கள், நிகழ்வுகளின் பெயர்கள், வானியல் அம்சங்களின் பெயர்கள், வண்டிகளின் பெயர்கள், வணிக உற்பத்திகளின் பெயர்கள், ஆக்கங்களின் பெயர்கள் என்பன போன்ற பல வகையான பெயர்கள் இத்துறையின் ஆய்வுப் பொருள்களுள் அடங்கக் கூடியன. இடப்பெயராய்வு, பெயராய்வின் முக்கியமான ஒரு கிளைத் துறை. மக்கட்பெயர் ஆய்வு தனிப்பட்ட மனிதர்களில் பெயர்கள் குறித்த ஆய்வு ஆகும். பெயராய்வு தரவுச் செயலாக்கத்துக்கு உதவக்கூடியது.

பெயர்களின் தோற்றம்
------------------

பெரும்பாலான பெயர்கள் பொருள் பொதிந்த சொற்களாகவே தோற்றம் பெறுகின்றன. ஆறுமுகன், கயல்விழி போன்ற மக்கட்பெயர்கள்; *தமிழ் நாடு*, *ஆனை இறவு*, *நெல்லியடி*, *கங்கைகொண்டசோழபுரம்* போன்ற இடப்பெயர்கள் போன்றவை பொருள் கொண்ட சொற்கள். தமிழ் தெரிந்தவர்களுக்கு மேற்படி பெயர்களுடைய பொருளும் அதற்கான காரணமும் தெளிவாகவே தெரியக்கூடும். பல வேளைகளில் பெயர்கள் பொருள் தெளிவாகத் தெரியாதபடி திரிபடைந்து விடுவதும் உண்டு. அல்லது, முன்னர் இருந்து தற்போது இல்லாமல் போன மொழியில் பெயர் உருவாகி அதுவே நீண்டகாலம் நிலைத்துவிடுவதும் உண்டு. சில பெயர்களுக்குப் பொருள் தெளிவாகத் தெரிந்த போதிலும், அது வழங்கப்பட்ட ஆளுக்கோ அல்லது பிறவற்றுக்கோ அது குறிக்கும் பொருள் தொடர்பற்றதாக இருக்கலாம். எடுத்துக்காட்டாக, ஆறுமுகன் என்பவருக்கு ஆறுமுகம் இருக்காது. இவ்வாறான பெயர்கள் கடவுளரைக் குறித்தோ, வேறேதாவது ஒன்றின் நினைவாகவோ ஏற்படக்கூடும்.

பெயராய்வின் பயன்கள்
-------------------

பெயர்கள் பொதுவாகப் பல தகவல்களைத் தம்முள் பொதித்து வைத்திருக்கின்றன. இவற்றை ஆராய்வதன் மூலம் அவற்றை அறிந்துகொள்ள முடியும். ஒரு சமூகத்தில் காணப்படும் மக்கட் பெயர்கள் அச்சமுதாயத்தினர் எவ்வாறான விடயங்களுக்கு முக்கியத்துவம் கொடுக்கின்றனர், எவ்வாறு அவர்கள் பழைய தலைமுறையினரிடம் இருந்து வேறுபடுகின்றனர், அவர்கள் மத்தியில் ஏற்படும் பண்பாட்டுத் தாக்கங்கள், பிற சமூகத்தவர் தொடர்புகள், சமூக அமைப்பு போன்றவை குறித்த தகவல்களை அறிந்துகொள்ள உதவக் கூடியவை. இடப்பெயர்கள், அப்பெயர்களை வழங்கிய மக்கள் எவ்வாறு உலகத்தைப் பார்த்தார்கள் என்பதை உணர்த்த வல்லன. அத்துடன், அவ்விடத்தின் வரலாறு, அங்கு வாழ்ந்தோர், பயன்பாடு போன்ற பல தகவல்களை இடப்பெயர்களில் இருந்து அறிந்துகொள்ளக் கூடும்.

குறிப்புக்கள்
-------------

1. ↑  Onimastics\_co\_uk
டச்சு நிலப்படவியலாளர் பிரெடரிக் டெ விட் வரைந்த 17வது நூற்றாண்டு வான்வெளி வரைபடம்
**இயல் மெய்யியல்** (*Natural philosophy*) அல்லது **இயற்கையின் மெய்யியல்** (இலத்தீன்: *philosophia naturalis*) என்பது இயற்கை மற்றும் அண்டத்தைக் குறித்த மெய்யியல் ஆய்வாகும். அறிவியல் மற்றும் தொழினுட்பத்தின் மேம்பாடுகளுக்கு முன்னர் இத்துறையே முதன்மையாக இருந்தது. இயற்பியல் போன்ற இயற்கை அறிவியல் துறைகளுக்கு இதுவே முன்னோடியாக இருந்தது. 

இயற்கை அறிவியல் வரலாற்றின்படி மெய்யியிலிருந்தே , குறிப்பாக இயல் மெய்யியலிலிருந்தே உருவானது. பல தொன்மையான பல்கலைக்கழகங்களில் நெடுங்காலமாக நிறுவபட்டிருந்த இயல் மெய்யியல் தலைமைப் பீடங்கள் தற்காலத்தில் இயற்பியல் பேராசிரியர்களால் நிரப்பப்பட்டுள்ளன. தற்காலப் பயன்பாடான *அறிவியலும்* *அறிவியலாளர்களும்* 19வது நூற்றாண்டிலிருந்தே புழக்கத்திற்கு வந்தன. இயற்கைவாத-சமயவியலாளர் வில்லியம் ஹியூவெல் தான் முதன்முதலில் "அறிவியலாளர்" என்ற சொல்லாட்சியை அறிமுகப்படுத்தினார். எடுத்துக்காட்டாக, ஐசாக் நியூட்டன் 1687 ஆம் ஆண்டில் வெளியிட்ட தமது அறிவியல் ஆய்வறிக்கைக்கு *இயல் மெய்யியலின் கணிதக் கோட்பாடுகள்* என்றும் 1867இல் வில்லியம் தாம்சனும் பீட்டர் டைட்டும் எழுதிய ஆய்வறிக்கை *இயல் மெய்யியல் ஆய்வறிக்கை* என்றும் பெயரிடப்பட்டிருந்தன.

மேலும் அறிய
-----------

* Adler, Mortimer J. (1993). *The Four Dimensions of Philosophy: Metaphysical, Moral, Objective, Categorical*. Macmillan. பன்னாட்டுத் தரப்புத்தக எண்:0-02-500574-X. .
* Edwin Arthur Burtt, *Metaphysical Foundations of Modern Science* (Garden City, NY: Doubleday and Company, 1954).
* Philip Kitcher, *Science, Truth, and Democracy.* Oxford Studies in Philosophy of Science. Oxford; New York: Oxford University Press, 2001. LCCN:2001036144 ISBN 0-19-514583-6
* பெர்ட்ரண்டு ரசல், *A History of Western Philosophy and Its Connection with Political and Social Circumstances from the Earliest Times to the Present Day* (1945) Simon & Schuster, 1972.
* Santayana, George (1923). *Scepticism and Animal Faith*. Dover Publications. பக். 27–41. பன்னாட்டுத் தரப்புத்தக எண்:0-486-20236-4.
* David Snoke, *Natural Philosophy: A Survey of Physics and Western Thought.* Access Research Network, 2003. ISBN 1-931796-25-4. பரணிடப்பட்டது 2007-04-08 at the வந்தவழி இயந்திரம்

வெளி இணைப்புகள்
---------------

* "Aristotle's Natural Philosophy", Stanford Encyclopedia of Philosophy
* Institute for the Study of Nature
	+ "A Bigger Physics," a talk at MIT by Michael Augros
	+ Other articles
**சித்தியால அயிலம்மா** அல்லது **சாக்கிலி அயிலம்மா** (ஆங்கிலம்: Chityala Ailamma, தெலுங்கு: చకళి అనామ; 1919- 1985) என்பவர் இந்திய வீராங்கனை ஆவார். இவர் தெலுங்கானா புரட்சியின்போது நில உடைமையாளர் விசுணூர் தேசுமுக் என்கிற சமீன்தார் ராமச்சந்திர ரெட்டிக்கு எதிராகப் போர்க் கோடி உயர்த்திய மற்றும் துப்பாக்கி ஏந்தி போராடிய முதல் பெண்மணி ஆவார்.

வாழ்க்கைக் குறிப்புகள்
----------------------

இந்தியா, தெலுங்கானா மாநிலத்தில், வாரங்கல் மாவட்டத்தில் உள்ள கிருட்டிணாப்புரம் என்ற சிற்றூரில் பிறந்த சித்தியால அயிலம்மா ஆந்திர மகாசபையிலும் பொதுவுடைமைக் கட்சியிலும் இணைந்தார். நிசாம் அரசுக்கு எதிராகச் செயல்பட்டார். பெரும் நிலங்களுக்குச் சொந்தக்காரர்களையும் அவர்கள் செய்த வல்லாண்மைச் செயல்களையும் எதிர்த்துச் செயல்பட்டார். இவருக்குச் சொந்தமாக இருந்த 4 ஏக்கரா நிலத்தை ராமச்சந்திர ரெட்டி என்ற சமீந்தார் பிடுங்க முயன்றபோது அவரை எதிர்த்து வென்றார். இவருடைய துணிச்சல் மிக்க செயல் பிற விவசாயிகளையும் விழிப்படையச் செய்தது.

இதையும் காண்க
-------------

* தெலுங்கானாப் போரில் தீரமிகு பெண்கள்

மேற்கோள்
--------

1. ↑  "The Hindu : Andhra Pradesh / Hyderabad News : Demand for installing Chakali Ilamma's statue". 2010-11-05 அன்று மூலம் பரணிடப்பட்டது. 2017-09-12 அன்று பார்க்கப்பட்டது. Unknown parameter `|=` ignored (உதவி)
2. ↑  "Chakali Ilamma Biography In Telugu". TelanganaState.
**வடிவியல் கோட்டுரு** (*Geometric graph*) என்பது முனைகள் அல்லது விளிம்புகளை வடிவியல் பொருட்களுடன் தொடர்புபடுத்தும் ஒரு கோட்டுருவாகும்.

வகைகள்
------

வடிவியல் கோட்டுரு வகைகளுள் சில:

### தள நேர்கோட்டு கோட்டுரு

தள நேர்கோட்டு கோட்டுரு என்பது யூக்ளிடிய தளத்தில் புள்ளிகளாக உட்பொதிவு செய்யப்பட்ட முனைகளையும் வெட்டிக்கொள்ளா கோட்டுத்துண்டுகளாக உட்பொதிவு செய்யப்பட்ட விளிம்புகளையும் கொண்டதொரு கோட்டுருவாகும். பேரியின் தேற்றப்படி (Fáry's theorem) (எந்தவொரு தள கோட்டுருவையும் தள நேர்கோட்டு கோட்டுருவாகக் கருதலாம். ஒரு புள்ளிகளின் கணத்தை முக்கோணமாக்குதல் தள நேர்கோட்டு கோட்டுருவாகும்.

குவிவுப் பன்முகி ஒன்றின் வெளிவரைச் சட்டமானது தள நேர்கோட்டு கோட்டுருவாக இருக்கும். *k*-பரிமாண குவிவுப் பன்பரப்பியின் (polytope) வெளிவரைச் சட்டமானது K-முனை-இணைப்புக் கோட்டுருவாக அமையும்.

### யூக்ளிடியக் கோட்டுரு

யூக்ளிடிய கோட்டுரு என்பது யூக்ளிடிய தளப் புள்ளிகளை முனைகளாகவும் அப்புள்ளிகளுக்குஅ இடையேயான யூக்ளிடிய தொலைவுகளை நீளங்களாகக் கொண்ட விளிம்புகளையும் கொண்ட தள நேர்கோட்டு கோட்டுருவாகும்.

### வெட்டுக் கோட்டுரு

வெட்டுக் கோட்டுரு என்பது ஒவ்வொரு முனையும் ஒரு கணத்துடன் தொடர்புபடுத்தப்பட்ட கோட்டுருவாகும். மேலும் இக்கோட்டுருவில் தொடர்புபடுத்தப்பட்ட கணங்களின் வெட்டு வெற்றற்ற கணமாக இருக்கும்போது, கோட்டுருவிலுள்ள முனைகள் விளிம்புகளால் இணைக்கப்பட்டிருக்கும். ஸ்கைனெர்மேனின் அனுமானப்படி, ஒவ்வொரு தள நேர்கோட்டு கோட்டுருவையும் தளத்திலமைந்த கோட்டுத்துண்டுகளின் வெட்டுக் கோட்டுருவாகக் கொள்ளலாம்.

மேற்கோள்கள்
-----------

* Bandelt, Hans-Jürgen; Chepoi, Victor (2008). "Metric graph theory and geometry: a survey". *Surveys on Discrete and Computational Geometry - Twenty Years Later*. Contemporary Mathematics. **453**. American Mathematical Society. பக். 49-86. Archived from the original on 2006-11-25.. பார்த்த நாள்: 2017-05-08.
* János Pach, தொகுப்பாசிரியர் (2004). *Towards a Theory of Geometric Graphs*. Contemporary Mathematics. **342**. American Mathematical Society.
* Pisanski, Tomaž; Randić, Milan(2000).Gorini, C. A. (Ed.) "Bridges between geometry and graph theory". *Geometry at Work: Papers in Applied Geometry*, 174–194, Washington, DC:Mathematical Association of America. பரணிடப்பட்டது 2007-09-27 at the வந்தவழி இயந்திரம்CS1 maint: Multiple names: authors list (link)CS1 maint: Extra text: editors list (link)Pisanski, Tomaž; Randić, Milan(2000).Gorini, C. A. (Ed.) "Bridges between geometry and graph theory". *Geometry at Work: Papers in Applied Geometry*, 174–194, Washington, DC:Mathematical Association of America. பரணிடப்பட்டது 2007-09-27 at the வந்தவழி இயந்திரம்
**தொகுப்பியக்க உயிரியல்** (Systems biology) இந்நூற்றாண்டின் தொடக்கம் முதல் வேகமாக வளர்ந்து வரும் மருத்துவ மற்றும் உயிரியல் ஆய்வுத்துறையாகும். தொகுப்பியக்க உயிரியல் என்பது உயிரியலை அடிப்படையாகக் கொண்டது எனினும் பல்துறை அறிவு மற்றும் முழுமை நோக்கு மூலம் உயிரியக்கத்தின் சிக்கலான கூறுகளை அறிய முயலும் உயிரிமருத்துவ ஆராய்ச்சித் துறையாகும். குறிப்பாக 2000 முதலே இந்த கருத்து உயிரியலின் பல துறைகளிலும் பரவலாக பயன்படுத்தப்பட்டு வருகிறது. இத்துறையில் உயிரிய அமைப்புகளின் பல்வேறு கூறுகளுக்கிடையே உள்ள ஊடாடல்களையும், இத்தகு ஊடாடல்கள் உயிரிய அமைப்புகளுக்கு எவ்விதம் செயற்பாடுகளையும், தன்மையையும் அளிக்கிறது என்பதைக் குறித்து ஆய்வுகள் செய்யப்படுகிறது (உதாரணமாக நொதியங்களும், வளர்சிதைமாற்றத்தில் உருவான பொருட்களும் ஒரு வளர்சிதைமாற்றத் தடவழியில் எவ்விதம் ஊடாடுகின்றன என்பதைக் குறித்த ஆய்வுகள்).

மேற்கோள்கள்
-----------

1. ↑  Snoep, Jacky L; Westerhoff, Hans V (2005). "From isolation to integration, a systems biology approach for building the Silicon Cell". in Alberghina, Lilia; Westerhoff, Hans V. *Systems Biology: Definitions and Perspectives*. Topics in Current Genetics. **13**. Berlin: Springer-Verlag. பக். 13–30. doi:10.1007/b106456. பன்னாட்டுத் தரப்புத்தக எண்:978-3-540-22968-1.
2. ↑  "Systems Biology: the 21st Century Science". Institute for Systems Biology. 10 ஜூன் 2011 அன்று மூலம் பரணிடப்பட்டது. 15 June 2011 அன்று பார்க்கப்பட்டது.
**மூன்றாம் தலைமுறை அணு உலை**  (generation III reactor) இரண்டாம் தலைமுறை அணு உலையை, தலைமுறை இடைவெளியில் ஏற்பட்ட தொழில்நுட்ப மற்றும் வடிவமைப்பு வளர்ச்சிகளை கருத்தில்கொண்டு, மேம்படுத்தப்பட்ட வடிவமைப்பைக் கொண்டு உருவாக்கியதாகும். இந்த மேம்பாடுகள் 
பராமரிப்பு மற்றும் முதலீட்டுச் செலவுகளைக் குறைத்து பாதுகாப்பினைக் கூட்டும் வகையிலான எரிபொருள் தொழில்நுட்ப முன்னேற்றங்கள், மேம்பட்ட வெப்ப வினைத்திறன், இயக்கியற்ற பாதுகாப்பு அமைப்புகள் மற்றும் சீர்தரப்பட்ட வடிவமைப்புகள் ஆகும்.

இத்தகைய முன்னேற்றங்கள் நீண்ட இயக்க கால வாழ்வை (முழுமையான பராமரிப்பிற்கும் அணுக்கரு உலைக்கலன் மாற்றுவதற்கும் முன்னதாக 60 ஆண்டுகள் இயக்கவும், 120+ ஆண்டுகள் வரை விரிவாக்கப்படக் கூடியனவாகவும்) அளிக்கின்றன; எதிராக இரண்டாம் தலைமுறை அணு உலைகள் 40 ஆண்டுகள் இயக்க வாழ்வை (80 ஆண்டுகள் வரை விரிவாக்கக்கூடிய அளவில்) கொண்டுள்ளன. மேலும், முந்தைய தலைமுறை அணு உலைகளில் நிலவுவதைவிட கருவ சிதைவு நிகழ்வடுக்குகள் இந்தவகை அணு உலைகளில் குறைவானதாகும் — ஐரோப்பிய அழுத்த அணு உலைகளுக்கு 1000 மில்லியன் அணுஉலை-ஆண்டுகளுக்கு 60 கருவ சிதைவு நிகழ்வுகள்; ESBWRகளில் 1000 மில்லியன் அணு உலை-ஆண்டுகளுக்கு 3 கருவ சிதைவு நிகழ்வுகள்  — இரண்டாம் தலைமுறை அணு உலையான கொதிநீர் அணு உலை BWR/4 அளிக்கும் 1000 மில்லியன் அணுஉலை-ஆண்டுகளுக்கு 10,000 கருவ சிதைவு நிகழ்வுகளைக் காட்டிலும் பன்மடங்கு குறைந்தவை l

மூன்றாம் தலைமுறை வடிவமைப்பாளர்கள் இவ்வகை அணுஉலைகள் முன்பிருந்த அணுஉலைகளை விட பாதுகாப்பானவை என்று கூறுகின்றபோதும் சில அறிவியலாளர்கள், கவலையுறும் அறிவிலாளர்கள் சங்கத்தின் மூத்த அறிவியலாளர் எட்வின் லைமான் போன்றவர்கள் இக்கூற்றினை எதிர்க்கிறார்கள்; முதலீட்டுச் செலவுகளைக் குறைக்குமுகமாக மாற்றப்பட்டுள்ள வடிவமைப்புகளால் கதிர்வீச்சு அடக்குக் கலன்களின் வலிமை மற்றும் கற்காரை கட்டிடடங்களின் வலிமை குறித்து கவலை தெரிவிக்கிறார்கள்.

முதல் மூன்றாம் தலைமுறை அணுஉலைகள் சப்பானில் கட்டப்பட்டுள்ளன.ஐரோப்பாவில் பல அணுஉலைகள் கட்டப்பட திட்டமிடப்பட்டுள்ளன. வெஸ்டிங்அவுஸ் வடிவமைத்த AP1000 என்ற மூன்றாம் தலைமுறை அணுஉலை சீனாவில் சான்மென் என்றவிடத்தில் 2013இல் இயக்கத்திற்கு வர உள்ளது.

மூன்றாம் தலைமுறை அணுக்கரு உலைகள்
--------------------------------

* மேம்பட்ட கொதிநீர் அணு உலை (ABWR) — ஜெனரல் எலெக்ட்ரிக் வடிவமைப்பு -- 1996ஆம் ஆண்டில் சப்பானில் இயக்கத்திற்கு வந்தது.
* மேம்பட்ட அழுத்த நீர் அணு உலை (APWR) — மிட்சுபிசி கனரக இன்டஸ்ட்ரீஸ்.
* மெருகூட்டிய காண்டு அணு உலை 6 (EC6) — கனடாவின் அணுமின் கழகம்
* விவிஈஆர்-1000/392 (PWR) — பல்வேறு மேம்படுத்தல்களுடன்
* மேம்பட்ட கனநீர் அணு உலை -- தோரியம் பயன்படுத்தி இந்தியாவின் பாபா அணு ஆராய்ச்சி மையம் வடிவமைத்தது.

மேற்கோள்கள்
-----------

1. 1 2  "காப்பகப்படுத்தப்பட்ட நகல்" (PDF). 2010-07-04 அன்று மூலம் (PDF) பரணிடப்பட்டது. 2011-12-29 அன்று பார்க்கப்பட்டது.
2. ↑  Adam Piore (June 2011). "Nuclear energy: Planning for the Black Swan". Scientific American.
3. ↑  Wang, Binghua. .chinadaily.com.cn/bizchina/2010-03/22/content\_9623355.htm "3rd-generation nuclear power plant to debut in 2013", *China Daily*, Beijing, 2010-03-22. Retrieved on 2010-04-13.

வெளியிணைப்புகள்
---------------

* Nuclear Reactors Knowledge Base, IAEA
* Advanced Nuclear Power Reactors பரணிடப்பட்டது 2010-02-06 at the வந்தவழி இயந்திரம், World Nuclear Association, May 2008
கணிதத்தில் ஒரு சதுர அணியையும் அதன் இணையிய இடமாற்று அணியையும் பெருக்குதல் பரிமாற்றுத்தன்மை உடையதானால் அச்சதுர அணி **இயல்நிலை அணி** (normal matrix) எனப்படும். 

சதுர அணி A ஒரு இயல்நிலை அணி எனில்:
{\displaystyle A^{\*}A=AA^{\*}}, *A*∗ என்பது A இன் இணையிய இடமாற்று அணி.
மெய்யெண் உறுப்புகளுடைய ஒரு சதுர அணியின் ஒவ்வொரு உறுப்பின் இணையிய எண்ணும் அதே உறுப்பாக இருக்குமென்பதால் அச்சதுர அணியும் அதன் இடமாற்று அணியும் ஒன்றாக இருக்கும். எனவே மெய்யெண் உறுப்புகள் கொண்ட சதுர அணிகள் எல்லாம் இயல்நிலையானவை. 

மெய்யெண் உறுப்புகள் கொண்ட சதுர அணி A எனில்:
*A*∗ = *A*T
எனவே *A*T*A* = *AA*T என்பது உண்மையாகும். அதாவது A ஒரு இயல்நிலை அணி.

சிறப்பு வகைகள்
--------------

சிக்கலெண் அணிகளில் அனைத்து அலகுநிலை அணிகள், ஹெர்மைட் அணிகள், எதிர்-ஹெர்மைட் அணிகள்]] ஆகியவை இயல்நிலையானவை. மெய்யெண் அணிகளில் செங்குத்து அணிகள், சமச்சீர் அணிகள் எதிர் சமச்சீர் அணி ஆகியவை இயல்நிலை அணிகள். எனினும் எல்லா இயல்நிலை அணிகளும் அலகுநிலை அணிகளாகவோ அல்லது ஹெர்மைட் அணிகளாகவோ இருக்காது.

எடுத்துக்காட்டு:
{\displaystyle A={\begin{pmatrix}1&1&0\\0&1&1\\1&0&1\end{pmatrix}}}
{\displaystyle AA^{\*}={\begin{pmatrix}2&1&1\\1&2&1\\1&1&2\end{pmatrix}}=A^{\*}A.}
எனவே இது ஒரு இயல்நிலை அணி. ஆனால் அது அலகுநிலை அணியோ அல்லது ஹெர்மைட்/எதிர் ஹெர்மைட் அணியோ கிடையாது.

விளைவுகள்
---------

* ஒரு இயல்நிலை முக்கோண அணியானது மூலைவிட்ட அணியாக இருக்கும்.

* *A* = *U*Λ*U* ∗ என்பதை நிறைவு செய்யும் மூலைவிட்ட அணி Λ மற்றும் அலகுநிலை அணி U ஆகியவை இருந்தால், இருந்தால் மட்டுமே, A ஒரு இயல்நிலை அணியாக இருக்கும்.

* ஒரு இயல்நிலை அணியின் ஐகென் மதிப்புகள் எல்லாம் மெய்யெண்களாக இருந்தால், இருந்தால் மட்டுமே அந்த இயல்நிலை அணி ஒரு ஹெர்மைட் அணியாக இருக்கும்.

* பொதுவாக இரு இயல்நிலை அணிகளின் கூட்டல் அணியும் பெருக்குத்தொகை அணியும் இயல்நிலை அணிகளாக இருக்காது. எனினும் கீழ்வருமாறும் அமையும்:

A , B இரண்டும் இயல்நிலை அணிகளாகவும் *AB* = *BA* ஆகவும் இருந்தால் 

*AB* , *A* + *B* இரண்டும் இயல்நிலை அணிகளாக இருக்கும்.
*UAU* ∗ , *UBU* ∗ இரண்டும் மூலைவிட்ட அணிகளாக இருக்கும் வகையில் U எனும் ஒரு அலகுநிலை அணி இருக்கும்.

குறிப்புகள்
-----------

மேற்கோள்கள்
-----------

* Horn, Roger A.; Johnson, Charles R. (1985), *Matrix Analysis*, கேம்பிறிட்ஜ் பல்கலைக்கழகப் பதிப்பகம், ISBN 978-0-521-38632-6.
* Weisstein, Eric W. "Normal Matrix." From MathWorld--A Wolfram Web Resource.
தொண்டை மண்டலம் செஞ்சிக்கு அருகில் உள்ள இரெ. பாளையத்தில் பிறந்தவர். தொப்பையா - இலக்குமி அம்மையார் பெற்றோர்.
இளமைக் காலங்களில் நாடகங்கள் இயக்கி - நடிக்கவும் செய்தவர். திருவள்ளுவர் மன்றம் (1964) அமைத்தவர். 1964-65இல் உயர்நிலைப் பள்ளியில் அறிவியல் மன்றச் செயலர்.

சென்னைப் பச்சையப்பன் கல்லூரியில் புகுமுக வகுப்பும் (P.U.C) மாநிலக் கல்லூரியில் இயற்பியலும் (B.Sc.) பயின்றவர். முதுகலை (M.A.) சென்னைப் பச்சையப்பன் கல்லூரியிலும், மாநிலக் கல்லூரியில் முதுஆய்வர் (M.phill - Highly Commended) பட்டமும் பெற்றவர். சென்னை சட்டக் கல்லூரியில் சட்டம் (B.L.) பயின்றவர். சென்னைப் பல்கலைக்கழகத்தில் முனைவர் (Ph.D) பட்டம் அளிக்கப் பெற்றவர். அண்ணாமலைப் பல்கலைக்கழகத்தில் முதுநிலை தொ.நி. பட்டயமும் (PG - D.L.A.) அண்ணா மேலாண்மைக் கழகத்தில் (Anna Institute of Management) நிர்வாகப் பயிற்சிச் சான்றிதழும் (Certificate) பெற்றவர். தமிழ்நாடு அரசு, பெரியார் அறிவியல் தொழில்நுட்ப மையத்தின் "கணினி இணையத்திறன்" - பட்டயச் சான்றிதழ் பெற்றவர்.

‘விடுதலை’ நாளிதழ் செய்திப் பிரிவில் உதவி ஆசிரியர்; தந்தை பெரியார் அவர்கள் உடனிருந்து இரண்டு ஆண்டுகள் ‘பணிவிடை’ செய்யும் பேறு பெற்றவர். தந்தை பெரியார் அவர்களை வைத்துத் தம் தலைமையில் சென்னையில் திராவிட மாணவர் கழக மாநாட்டை (1971) நடத்தியவர். விக்டோரியா மாணவர் விடுதி இலக்கிய மன்றச் செயலராக - கவிப்பேரரசர் கண்ணதாசன். பெரும்புலவர் பேராசிரியர் மா.நன்னன். இனமானப் பேராசிரியர் ஆகியவர்களை அழைத்து இலக்கியக் கூட்டங்கள் கண்டவர். ‘தீக்குச்சிகள்’ (கவிதை), ‘அறிவியல் தமிழ் இலக்கியம்’ (தமிழ்நாடு அரசு, தமிழ் வளர்ச்சித்துறை ‘சிறந்த நூற்கள்’ நிதி உதவியின் வெளியீடு) நூல்களின் ஆசிரியர், கல்லூரிப் பேராசிரியர் மற்றும் முதல்வர் பணிகள் ஆற்றியவர். எம்.ஓ.பி. வைணவ மகளிர் கல்லூரி (தன்னாட்சி) சென்னை, பாரதிதாசன் அரசு மகளிர் கல்லூரி (தன்னாட்சி), புதுச்சேரி ஆகிய நிறுவனங்களின்,¢ தமிழ்த் துறை பாடதிட்டக் குழு உறுப்பினராக உள்ளவர். சென்னை வானொலியில் அறிவியலறிஞர், கல்வியாளர் முனைவர் வா.செ.கு. முனைவர் அவ்வை நடராசன் ஆகியவருடன் பங்கேற்றவர் கலைஞர் படைப்புலகம் தொகுப்பில் இடம்பெற்ற "மாவோவும் கலைஞரும் - ஓர் ஒப்பாய்வு" ஆகிய அறிவியல் பார்வை தமிழ்க் கட்டுரைகள் வழங்குபவர்.

சென்னைத் தொலைக்காட்சி நேர்காணல்களில் தோன்றியவர். கவிஞர், கட்டுரையாளர், செய்தியாளர், சமுதாயப்பணி ஆர்வலர், தற்பொழுது தமிழ் இணையப் பல்கலைக்கழகத்தில் அறிவுரைஞர் மற்றும் பொதுத் தகவல் அலுவலராகப் பணியாற்றுபவர்.

மறைவு : 05-11-2022
பொதுப் பேருந்திலுள்ள யூ.எஸ்.பி. மின்னேற்றி
யு.எஸ்.பி. மின்னேற்றி போலவும் செயல்படும், வீட்டு ஏ.சி. மின்சாரக் கொக்கிகள்
**ஜூஸ் ஜாக்கிங்** (*Juice jacking*) என்பது கைபேசி, கைக் கணினி அல்லது கணினிக் கருவிகளை மின்னேற்றும் போது தீப்பொருளைப் பரப்பி சைபர் தாக்குதலை உண்டாக்குதலாகும்.

தாக்குதல்முறை
-------------

பொதுவாக விமான நிலையம், இரயில் நிலையம், வணிக வளாகம், விடுதி போன்ற மக்கள் கூடும் பொது இடங்களில், தங்கள் மின்சாதனப் பொருட்களை மின்னேற்றிக் கொள்ள ஏதுவாக, யூ.எஸ்.பி மின்னேற்றிகள் இருக்கும். கொந்தர்கள் இதனைப் பயன்படுத்தி, இதில் இணைக்கப்படும் கருவிகளின் தரவுகளை உரிமையாளருக்கே தெரியாமல் திருடுகிறார்கள்.

வரலாறு
------

பிரைன் கிரப்ஸ் என்பவரே முதன்முதலாக ஜூஸ் ஜாக்கிங் என்ற வகை தாக்குதலுக்குப் பெயரிட்டார். 2011 ஆகத்து மாதத்தில் இதுதொடர்பான ஆய்வு அறிக்கையை வெளியிட்டார்.

தடுப்புமுறைகள்
--------------

மின் சாதன நிறுவனங்களே பல்வேறு பாதுகாப்பு அம்சங்களைச் செயல்படுத்தினாலும் பொதுவிடங்களில் உள்ள யூ.ஏஸ்.பி.யைப் பயன்படுத்தும் முன் பயனர்கள் எச்சரிக்கையாக இருக்க வேண்டும். நேரடியாகக் கருவிகளை இதில் இணைக்காமல் பவர்பேங்க் எனப்படும் சக்தி வங்கியினை இணைத்து மின்னேற்றிவிட்டு, பின்னர் அதைக் கருவியுடன் இணைத்து மின்னேற்றிக் கொள்ளலாம்.

மேற்கோள்கள்
-----------

1. ↑  "Beware of Juice Jacking?", *Krebs on Security*
2. ↑  "சைபர் அட்டாக்கில் இது புதுசு... மின்சாரம் தந்து தகவல் திருடும் 'ஜூஸ் ஜேக்கிங்'!", *விகடன்*
**ஜெகநாதன் சிவசண்முகம்** (*J. Shivashanmugam Pillai*)(24 பிப்ரவரி 1901-17 பிப்ரவரி 1975) இந்திய தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1938ஆம் ஆண்டில், சென்னை மாநகர முதல் பட்டியல் சாதி மாநகரத் தந்தை ஆவார். இந்தியாவின் சுதந்திரத்திற்குப் பிறகு சென்னை சட்டமன்றத்தின் முதல் சபாநாயகராகவும் பணியாற்றினார்.

ஆரம்ப கால வாழ்க்கை
------------------

சிவசண்முகம் சென்னையில் பிப்ரவரி 24, 1901 அன்று பிறந்தார். இவரது தந்தை ஜெகநாதன் மேலாளராக இருந்தார். சென்னையில் பள்ளிப்படிப்பு முடித்த பின் இலயோலாக் கல்லூரியில் பட்டம் பெற்றார். சென்னைப் பல்கலைக்கழகத்தில் தனியாக முதுகலை முடித்தார்.

சுதந்திர இந்தியாவில் முதல் சபாநாயகர்
------------------------------------

மாநில சட்டமன்றங்களுக்கான முதல் தேர்தல்கள் 1951இல் நடத்தப்பட்டன. சுதந்திரம் பெற்றதிலிருந்து, அனைத்து இந்திய குடிமக்களையும் சேர்க்க உரிமையை விரிவுபடுத்தியது. சிவசண்முகம் சட்டசபைக்குத் தேர்ந்தெடுக்கப்பட்டார். மேலும் முதல் சபாநாயகராக வெற்றிகரமாகப் பரிந்துரைக்கப்பட்டார். சிவசண்முகம் 1951 முதல் 1955 வரை சட்டமன்ற சபாநாயகராக பணியாற்றினார்.

பிற்கால வாழ்வு
--------------

1955 முதல் 1961 வரை சிவசண்முகம் ஒன்றிய பொதுச் சேவை ஆணையத்தின் உறுப்பினராக பணியாற்றினார். 1962ஆம் ஆண்டில், இவர் இந்திய நாடாளுமன்றத்தின் மேலவையான மாநிலங்களவையில் பரிந்துரைக்கப்பட்டு, 1962 முதல் 1968 வரை நாடாளுமன்ற மேலவை உறுப்பினராக பணியாற்றினார்.

குடும்பம்
---------

சிவசண்முகம் 1937இல் சந்திராவை மணந்தார். இவர்களுக்கு மூன்று மகன்களும் ஒரு மகளும் உள்ளனர்.

இறப்பு
------

சிவசண்முகம் 17 பிப்ரவரி 1975இல் தனது 73 வயதில் வயது முதிர்வு காரணமாக இறந்தார்.

படைப்புகள்
----------

* *History of the Adi Dravidas*.
* Rajah (1930). *The Life, Select Writings and Speeches of Rao Bahadur M. C. Rajah*. Indian Publishing House.
* *Legislative Protection of Cultivating Tenant Labourers*.

  


|
|  |
| முன்னர்**க. ஸ்ரீராமுலு நாயுடு** | **சென்னை மாநகராட்சி மன்றத் தலைவர் (மேயர்)**1937-1938 | பின்னர்**கே. வெங்கடசாமி நாயுடு** |

மேற்கோள்கள்
-----------

1. 1 2 3 4 5  Rāmacandra Kshīrasāgara (1994). *Dalit movement in India and its leaders, 1857-1956*. M.D. Publications Pvt. Ltd. பக். 294–295. ISBN 8185880433, ISBN 978-81-85880-43-3.
2. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of India. 9 April 2009 அன்று மூலம் பரணிடப்பட்டது. 3 April 2009 அன்று பார்க்கப்பட்டது.
3. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of Tamil Nadu. 6 October 2014 அன்று மூலம் பரணிடப்பட்டது.
4. 1 2 3   *Biographical Sketch - Rajya Sabha*. Government of India. Archived from the original on 29 மார்ச் 2008.. பார்த்த நாள்: 13 மே 2021.
*இயேசு, யூதர்களின் அரசர்* என்பதன் மூன்று மொழிகளின் சுருக்கம்
**இயேசு, யூதர்களின் அரசர்** என்ற தலைப்பு இயேசுவின் வாழ்வின் ஆரம்பத்திலும் முடிவிலும் குறிப்பிடப்பட்டுவதனை புதிய ஏற்பாட்டில் காணலாம்.

புதிய ஏற்பாட்டில் இத்தலைப்பின் பயன்பாடு வியத்தகு முடிவுகளுக்கு இட்டுச் சென்றுள்ளது. மத்தேயு நற்செய்தி குறிப்பிடும் இயேசுவின் பிறப்பில், கிழக்கில் இருந்து வந்த ஞானிகள் இயேசுவை "யூதர்களின் அரசர்" என்று குறிப்பிட்டதால், ஏரோது அரசன் குழந்தைகள் படுகொலைக்கு உத்தரவிட்டார். நான்கு நற்செய்திகளின் முடிவிலும் குறிப்பிடப்படும் இயேசுவின் பாடுகளின் விபரிப்பில், "யூதர்களின் அரசர்" என்ற தலைப்பு இயேசுவின் சாவுக்கு வழிவகுக்கிறது.

"இயேசு, யூதர்களின் அரசர்" என்பது "*INRI*" (இலத்தீன்: *Iēsus Nazarēnus, Rēx Iūdaeōrum*) என இலத்தின் எழுத்துக்களின் சுருக்கமாக பயன்படுத்தப்படுகின்றது. இதனை மொழிபெயர்க்கும்போது, "நசரேனாகிய இயேசு, யூதர்களின் அரசர்" என வழங்கப்படும். இது எபிரேயம், இலத்தீன், கிரேக்கம் ஆகிய மூன்று மொழிகளில் இயேசு சிலுவையில் அறையப்பட்டபோது எழுதப்பட்டதாக யோவான் நற்செய்தி (19:20) குறிப்பிடுகிறது. கிரேக்கத்தில் இது "*ΙΝΒΙ*" (Ἰησοῦς ὁ Ναζωραῖος ὁ Bασιλεὺς τῶν Ἰουδαίων) எனக் குறிப்பிடப்படுகின்றது.

புதிய ஏற்பாட்டில், "யூதர்களின் அரசர்" என்ற தலைப்பு யூதர் அல்லாதவர்களால் பயன்படுத்தப்பட்டது. அவர்கள் முறையே விவிலிய ஞானிகள், பொந்தியு பிலாத்து மற்றும் உரோமப்படைவீரர்கள். யூதத் தலைவர்கள் "இசுரேலின் அரசர்" என்பதையே பயன்படுத்தினர்.

இதனையும் காண்க
--------------

* கிறிஸ்து பெயராக்கம்

உசாத்துணை
---------

1. 1 2  *The Gospel of Matthew* by R. T. France 2007 ISBN 0-8028-2501-X page 1048
2. ↑  *Studies in Early Christology* by Martin Hengel 2004 ISBN 0-567-04280-4 page 46
3. ↑  *Metamorphosis: the Transfiguration in Byzantine theology and iconography* by Andreas Andreopoulos 2005 ISBN 0-88141-295-3 page 26
**கோசோ தீவு** (*Gozo*), மத்தியதரைக் கடலில் உள்ள, மோல்ட்டாத் தீவுக் கூட்டங்களைச் சேர்ந்த ஒரு தீவு ஆகும். தென் ஐரோப்பிய நாடான மால்ட்டாவின் ஒரு பகுதியான இத் தீவு, மால்ட்டாத் தீவுக்கு அடுத்தபடியாக இந் நாட்டின் இரண்டாவது பெரிய தீவு ஆகும். மால்ட்டாத் தீவுடன் ஒப்பிடும்போது கோசோ நாட்டுப்புறப் பகுதியாகும். இது அழகான காட்சிகளைக் கொண்ட மலைகளுக்குப் பெயர் பெற்றது. கிரேக்க இலக்கியமான ஹோமரின் ஒடிசியில் வரும் கதை மாந்தர்களில் ஒருவனின் பெயரைத் தழுவி இத் தீவு *கலிப்சோத் தீவு* எனவும் அழைக்கப்படுவது உண்டு. 

  

மோல்டா நாட்டின் மொத்த மக்கள்தொகையான 402,000 இல் கோசோ 31,000 மக்களைக் கொண்டுள்ளது. இதன் மக்கள் கோசித்தான்கள் எனப்படுகின்றனர். இத்தீவில் பல வரலாற்றுச் சிறப்பு மிக்க இடங்கள் உள்ளன. கண்டிஜாக் கோயில்கள் இவற்றுள் சிறப்புப் பெற்றவை. உலகின் மிகப் பழைமையான தனித்து நிற்கும் அமைப்புக்களாகவும், மிகப் பழைய சமயம் சார்ந்த கட்டிடங்களாகவும் இக் கோயில்கள் விளங்குகின்றன.

வரலாறு
------

கோசோவில் கிமு 5000 ஆண்டுகளிலிருந்தே மக்கள் குடியிருந்தனர். சிசிலியில் இருந்து கடல் கடந்து வந்த வேளாண்மைச் சமுதாயத்தினரே இங்கு முதலில் குடியேறியவராவர். இவர்கள் சிசிலியின் சிசானி இனக்குழுவைச் சேர்ந்தவர்களாக இருக்கலாம் எனக் கருதப்படுகின்றது. கார் தலாம் (Għar Dalam) காலப்பகுதியைச் சேர்ந்த மட்பாண்ட ஓடுகள் இரு இடங்களிலும் கிடைத்துள்ளதை வைத்து, கோசோவில் முதலில் குடியேறியவர்கள் சிசிலியின் அக்ரிஜெண்டோ (Agrigento) பகுதியிலிருந்து வந்திருக்கலாம் என நம்பப்படுகிறது. எனினும் இது குறித்துத் தெளிவான முடிவுகள் எதுவும் எட்டப்படவில்லை. சிசிலி மால்ட்டாத்தீவிலும், கோசோவுக்கே அண்மையில் இருப்பதால் குடியேறியோர் மால்ட்டாவுக்குச் செல்வதற்கு முன்னர் கோசோவிலேயே குடியேறினர். அவர்கள் இன்று சென் லாரன்ஸ் என அழைக்கப்படும் இடத்தில் புறப் பகுதிகளில் உள்ள மலைக் குகைகளில் வாழ்ந்திருக்கலாம் எனப்படுகின்றது. 

கோசோ பண்பாட்டுப் படிமுறை வளர்ச்சியில் ஒரு முக்கியமான இடமாகும். கட்டிடக் கலை வளர்ச்சியில் முக்கியமான படிநிலை ஒன்றைக் குறிக்கும் கண்டிஜாக் கோயில்கள் இங்கே அமைந்துள்ளன. இவை எகிப்தியப் பிரமிட்டுகளுக்கும், இங்கிலாந்தின் ஸ்டோன் ஹெஞ்சுகளுக்கும் முந்தியவை. கோசோவில் உள்ள இன்னொரு புதியகற்காலக் களம், சாக்ரா கல் வட்டம் (Xagħra Stone Circle) ஆகும். 

  

1551 ஆம் ஆண்டு ஜூலை மாதத்தில் ஓட்டோமான்களும், பார்பேரியக் கடற் கொள்ளையரும் துர்குத் ரெயிஸ், சினான் பாஷா ஆகியோர் தலைமையில் கோசோவைத் தாக்கிப் 5000 அளவிலான பெரும்பாலான கோசோ மக்களை அடிமைகளாகப் பிடித்துச் சென்றனர். பின்னர் மால்ட்டாவின் பிரபுக்களினால், 1565க்கும், 1580க்கும் இடையில் மால்ட்டாத் தீவில் இருந்து கொண்டு செல்லப்பட்டோரால் குடியேற்றப்பட்டது. 

  

நெப்போலியனால் தன்னாட்சி வழங்கப்பட்ட 1798 அக்டோபர் 28 தொடக்கம், 1800 செப்டெம்பர் 5 வரையான காலப்பகுதி தவிர, கோசோ மால்ட்டாவின் ஆளுகைக்குக் கீழ் உள்ளதால் கோசோவின் அண்மைக்கால வரலாறு மால்ட்டாவில் வரலாற்றுடன் நெருக்கமாகப் பிணைந்துள்ளது.
**தன்வி ஷா** *(Tanvishah)* கிராமி விருதை வென்ற முதல் இந்தியப் பெண் பாடகி ஆவார். இவர் தமிழ், இந்தி மற்றும் தெலுங்கில் பாடியுள்ளார். கூடுதலாக, எசுப்பானியம் , போர்த்துகீசியம் , மற்றும் பிற உரோமானிய மொழிகளிலும் , அரபு மொழிகளிலும் பாடுகிறார். இவரது "ஃபனா"என்ற முதல் பாடல் *யுவா* படத்தில் இடம் பெற்றது.

தொழில்
------

ஏ.ஆர்.ரகுமானுடன் இணைந்து பல பாடல்களை இவர் பாடியுள்ளார். இதில் *சில்லுனு ஒரு காதல்*, *ஸ்லம்டாக் மில்லியனர்* மற்றும் சமீபத்தில் *தில்லி -6* படங்களின் பாடல்களும் அடங்கும். அவர் "ஜெய் ஹோ "பாடலுக்கான ஸ்பானிஷ் வரிகளை எழுதினார்.

ஏ.ஆர்.ரஹ்மானுடனான அவரது வெற்றிக்குப் பிறகு முன்னணி இசையமைப்பாளர்களிடமிருந்து அவருக்கு அழைப்புகள் கிடைத்தன. அவர் யுவன் ஷங்கர் ராஜா, அமித் திரிவேதி மற்றும் பிற இசை இயக்குநர்களுக்காக பாடியுள்ளார்.

52 வது கிராமி விருதுகளில் ஏ.ஆர்.ரஹ்மான் மற்றும் குல்சர் ஆகியோருடன் விஷுவல் மீடியாவிற்கு எழுதிய சிறந்த பாடலுக்கான கிராமி விருதினைப் பகிர்ந்து கொண்டார், *ஸ்லம்டாக் மில்லியனர்* படத்தில் இடம் பெற்ற ஜெய் ஹோ என்ற பாடலில் பாடலுக்கான ஸ்பானிஷ் வரிகளை எழுதியதற்காக இவ்விருது பெற்றார். 2009 இல் கிராமி விருது தவிர, அவர் லண்டனில் பிஎம்ஐ விருது பெற்றார், மேலும் ரஹ்மான் மற்றும் குல்சருடன் உலக ஒலிப்பதிவு விருதினை (2009) பகிர்ந்து கொண்டார்.

ஜனவரி 2011 சென்னை மற்றும் மலேசியாவில் நடைபெற்ற ,யுவன் - லைவ் இன் கான்செர்ட்டில் நிகழ்ச்சியில் பங்கு பெற்றார். 22 நவம்பர் 2013 அன்று ஐஐஎம் பெங்களூரில் கோக் ஸ்டுடியோ நிகழ்ச்சியில் அமித் திரிவேதியுடன் அவர் பாடியுள்ளார்.

இந்தியாவில் திரைப்படத் துறையில் பின்னணிப் பாடல்களைப் பாடுவதன் மூலம், அவர் ஒரு சர்வதேச நட்சத்திரமாக இருக்கிறார்.

குறிப்புகள்
-----------

1. ↑  Tejonmayam, U (3 February 2009). "The Jai Ho girl". *Express Buzz*. The New Indian Express. 11 June 2009 அன்று பார்க்கப்பட்டது.
சேக்ரமெண்டோ (கலிஃபோர்னியா) ஆற்றுக் கழிமுகம், 2009 மார்ச் 2009 தொடக்கத்தில்
**ஆற்றுப் படுகை** (*river delta*) என்பது ஆற்றின் வெள்ளத்தில் அடித்துவரப்பட்ட வண்டல் மண்ணை ஆறு கடலோடு கலக்கும் இடத்தில் அதன் வேகம் குறைந்து படிய வைப்பதால் உருவாகும் ஒரு நிலவமைப்பு ஆகும்.

உருவாக்கம்
----------

ஆறுகள் ஓடும்போது மண், மணல், குப்பைக் கூளங்கள் முதலியவற்றை அடித்துக்கொண்டு செல்லும். ஆறு கடலிலோ ஏரியிலோ கலக்கும்போது அதன் வேகம் குறைந்துவிடும். அப்பொழுது மண்ணும் மணலும் அங்கு படிந்துவிடுகின்றன. மண் படிந்து கொண்டே இருப்பதால் நாளடைவில் அங்கு ஒரு படுகை உண்டாகிறது.

### பெயர்க்காரணம்

ஆற்றின் இரு கிளைகளுக்கும் கடலுக்கும் இடையில் இப்படுகை ஒரு முக்கோண வடிவில் அமையும். இதற்குக் **ஆற்றுப் படுகை** (டெல்ட்டா)(Delta) என்று பெயர். டெல்ட்டா என்ற கிரேக்க எழுத்து முக்கோண வடிவில் இருக்கும். இதையொட்டி இதற்கு இப்பெயர் வந்தது.

### பண்புகள்

ஆற்றின் நடுவே இப்படுகை வளர்ந்து நீரோட்டத்தைத் தடை செய்வதால் ஆறு பல கிளைகளாகப் பிரிந்து கடலில் கலக்கிறது. மக்கள் குடியிருப்பதற்கு இது பாதுகாப்பான இடமாகாது. ஏனெனில் வெள்ளம் பெருக்கெடுத்து ஓடும் சமயத்தில் கிளையாறுகள் இடம்விட்டு இடம் மாறிவிடுவது உண்டு. ஆறு கடலில் கலக்குமிடத்தில் அதன் வேகம் அதிகமாக இருந்தால், கழிமுகப் படுகை அமையாது.

### வண்டல் மண்

கழிமுகத் தீவில் படிந்துள்ள மண்ணுக்கு **வண்டல் மண்** என்று பெயர். இது வளம் நிறைந்தது. இப்படுகைகளில் பயிர் மிகச் செழிப்பாக வளரும்.

மேற்கோள்கள்
-----------

1. ↑  Miall, A. D. 1979. Deltas. in R. G. Walker (ed) Facies Models. Geological Association of Canada, Hamilton, Ontario.
2. ↑  Elliot, T. 1986. Deltas. in H. G. Reading (ed.). Sedimentary environments and facies. Backwell Scientific Publications, Oxford.
3. ↑   "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.
**சுமத்திரா பறக்கும் அணில்** (*Sumatran flying squirre*l)(*கைலோபீட்சு வின்சுடோனி*) என்பது சுமத்திரா தீவில் மட்டுமே காணப்படும் பறக்கும் அணில் சிற்றினம் ஆகும். இது பன்னாட்டு இயற்கைப் பாதுகாப்புச் சங்க செம்பட்டியலில் தரவு குறைபாடு எனப் பட்டியலிடப்பட்டுள்ளது. இது முதலில் 1949-ல் கண்டுபிடிக்கப்பட்டது. இச்சிற்றினம் ஒரு மாதிரியிலிருந்து மட்டுமே அறியப்படுகிறது. இது ஒரு இரவுநேர, மரத்தில் வாழக்கூடிய உயிரினம் ஆகும். இதன் வாழ்நாளின் பெரும்பகுதியை விதானத்தில் கழிக்கிறது. சுமத்திரா பறக்கும் அணில் குறிப்பிட்ட வரம்பில் வாழ்வதாலும், மரங்களை வெட்டுவதால் வாழ்விட இழப்பாலும் அச்சுறுத்தப்படுகிறது. மற்ற பறக்கும் அணில்களைப் போலல்லாமல், இதன் வாலுடன் இணைக்கும் சவ்வு இல்லை.

மேற்கோள்கள்
-----------

1. ↑  Lee, B. (2016). "*Hylopetes winstoni*". *IUCN Red List of Threatened Species* **2016**: e.T10608A22244199. doi:10.2305/IUCN.UK.2016-2.RLTS.T10608A22244199.en.. பார்த்த நாள்: 12 November 2021.

வெளி இணைப்புகள்
---------------

* in Indonesiafauna.com

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q910976
* விக்கியினங்கள்: Hylopetes winstoni
* EoL: 1178613
* GBIF: 2437534
* iNaturalist: 46137
* IRMNG: 10770071
* ITIS: 632502
* IUCN: 10608
* MSW: 12400358

 |
**கோச்சு** என்பவர் வெள்ளை நாடோடிக் கூட்டத்தின் கான் ஆவார். இவர் 1280 முதல் 1302 வரை ஆட்சி செய்தார். இவர் சர்தக்தய் மற்றும் கொங்கிராடு இன கியூஜியன் ஆகியோரின் மூத்த மகன் ஆவார். ஓர்டா கானின் பேரன் ஆவார்.

கோச்சுவிடம் ஏராளமான மக்கள் இருந்ததாக மார்க்கோபோலோ கூறியுள்ளார். ஆனால் இவர் யாருடனும் போர் புரியவில்லை. இவரது மக்கள் மிகுந்த அமைதியுடன் வாழ்ந்து வந்தனர். 1280 ஆம் ஆண்டு முதல் கோச்சு குப்லாய் கானுக்கு நட்பு ரீதியிலான கடிதங்களை அனுப்பினார். கூட்டணி வைத்துக் கொள்வதற்காக பெருமளவிலான தானியங்கள் மற்றும் சீனாவின் மற்ற முக்கியமான பொருட்களை யுவான் அரசமரபு கோச்சுவுக்குக் கொடுத்தது. ரசீத்தல்தீன் அமாதனியின் கூற்றுப்படி தனது உறவினர்களான பாரசீகத்திலிருந்த ஈல்கானரசுடன் கோச்சு மிகுந்த நட்பு ரீதியிலான உறவு முறையைப் பின்பற்றினார். ரசீத்தல்தீன் அமாதனியின் கூற்றுப்படி கோச்சு, கய்டு பக்கம் இணைந்தார்.

காசுனி மற்றும் பாமியான் ஆகிய பகுதிகளைக் கோச்சு வைத்திருந்தார். இப்பகுதிகளுக்கு சகதாயி கானரசு அல்லது ஈல்கான் ராஜாதி ராஜனாக இருந்திருக்கக் கூடும் எனக் கருதப்படுகிறது. 1269 ஆம் ஆண்டு ஈரானைத் தாக்குவதற்கு முன்னர் அப்பகுதிகளை விட்டுவிடுமாறு சகதை கானரசின் ஆட்சியாளரான பரக் கேட்டுக்கொண்ட போது கோச்சு விட்டுக் கொடுக்க மறுத்தார். தன்னுடைய கூட்டணி யாருடன் என்பதை காட்டினார். 

கோச்சு செல்வாக்கு மிகுந்த கானாக இருந்தார். நடு ஆசியாவில் குப்லாய்க்கு ஆதரவாகச் செயல்பட்ட போர்சிசின் இளவரசர்கள் பிறகு அவருக்கு எதிராக கிளர்ந்து எழுந்த போது ஒருவருக்கு ஒருவர் சண்டையிட்டுக் கொண்டனர். அவர்கள் கோச்சுவிடம் முறையிட்டனர். அண்ணளவாக 1302 ஆம் ஆண்டு உடல் பருமன் காரணமாகக் கோச்சு உயிரிழந்தார்.

பரம்பரை
-------

* செங்கிஸ் கான்

* சூச்சி

* ஓர்டா கான்

* சர்தக்தய்

* **கோச்சு**

உசாத்துணை
---------

1. ↑  Stanley Lane-Poole-The Mohammedan Dynasties, p. 227.
**தன்வினை / பிறவினை** வாக்கியங்கள் என்பன முறையே செய் வினை, செய்ப்பாட்டு வினையமைந்த வாக்கியங்களைக் குறிக்கின்றன.

தன்வினை வாக்கியம்
-----------------

தன்வினை வாக்கியத்தில் ஒரு நபர் தானே ஒரு செயலைச் செய்வது.
வினையின் பயன் எழுவாயை சேரும்.

### எடுத்துகாட்டு

விமல் உண்டான்.

இவ்வகை வாக்கியத்தில் விமல் என்னும் எழுவாய் உண்ணும் செயலைச் செய்வதால் அது தன்வினை வாக்கியமாகிறது.

பிறவினை வாக்கியம்
-----------------

ஒரு நபர் ஒரு செயலை பிறரால் அல்லது பிறருக்காக செய்வது.

வினையின் பயன் பிறிதொருவரை அல்லது பிறிதொன்றை அடைதல்

### எடுத்துகாட்டு

விமல் உண்பித்தான்.
இவ்வகை வாக்கியத்தில் உண்ணும் செயலை வேறு யாரோ செய்ய எழுவாய் துணைசெய்வதாக உள்ளதால் அது பிறவினை வாக்கியமாகிறது.

* இவ்வாக்கியத்தில் மெல்லொற்று (ந்,ங்) வல்லொற்றாகிப் (த்,க்) பிறவினை ஆயிற்று.

தன்வினை - பிறவினை
வருந்துவான் - வருத்துவான்
திருந்தினான் - திருத்தினான் 
அடங்கினான் - அடக்கினான்

* இவ்வாக்கியத்தில் வல்லொற்று (ட்,ற்) இரட்டித்துப் (ட்ட், ற்ற்) பிறவினை ஆயிற்று.

தன்வினை - பிறவினை
ஆடினான் – ஆட்டினான்
மாறுவான் - மாற்றுவான்

* பிறவினையாகும்போது வி, பி ஆகிய விகுதிகளில் ஒன்று, சேர்ந்து வருவதும் உண்டு.

நட - நடப்பி - நடப்பித்தான் 
செய் - செய்வி - செய்வித்தான்

* சொல் வடிவை விட, அது உணர்த்தும் பொருளை வைத்தே தன்வினையா, பிறவினையா என அறிதல் வேண்டும்.

மேற்கோள்கள்
-----------

1. ↑  . 23 சூன் 2017 அன்று பார்க்கப்பட்டது. Missing or empty `|title=` (உதவி)
[*தொடர்பிழந்த இணைப்பு*]
**ஜி. செல்வம்** (G. Selvam) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் 2019 ஆம் ஆண்டு நடந்த நாடாளுமன்றத் தேர்தலில், காஞ்சிபுரம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

வாழ்க்கை வரலாறு
---------------

இவர் காஞ்சிபுரம் மாவட்டம், வாலாஜாபாத் வட்டத்தில் உள்ள சிறுவேடலை என்னும் ஊரைச் சேர்ந்தவர். இவரது தந்தை பெயர் கணேசன், இவரும் திமுகவைச் சேர்ந்தவர். இவர் ஒரு வழக்கறிஞர் ஆவார். இவருக்கு சகீலா என்னும் மனைவியும், ஆராதனா, சுருதி என இருமகள்களும் உள்ளனர்.

அரசியல் வாழ்க்கை
----------------

இவர் 1996 ஆண்டில் வாலாஜாபாத் ஒன்றிய இளைஞர் அணி துணை அமைப்பாளராகத் தேர்வு செய்யப்பட்டார். பின்னர் 1997 ஆம் ஆண்டு நடந்த கூட்டுறவு சங்கத் தேர்தலில் போட்டியிட்டு கூட்டுறவு ஊரக வளர்ச்சி வங்கியின் துணைத் தலைவராகத் தேர்வு செய்யப்பட்டார். பின்பு 2008 ஆம் ஆண்டு மாவட்ட இளைஞர் அணி துணை அமைப்பாளராக இருந்தார். 2008 முதல் 2012 வரை மாவட்ட ஆதி திராவிடர் நலக்குழு அமைப்பாளராக இருந்தார். தற்போது வாலாஜாபாத் வடக்கு ஒன்றியச் செயலராக இருக்கிறார். 

இவர் 2014 ஆம் ஆண்டு நடந்த நாடாளுமன்றத் தேர்தலில், காஞ்சிபுரம் தொகுதியில் போட்டியிட்டு அதிமுக வேட்பாளரான மரகதம் குமரவேல் என்பவரிடம் தோல்வி அடைந்தார். பின்னர் 2019 ஆம் ஆண்டு நடந்த நாடாளுமன்றத் தேர்தலில், மீண்டும் இதே தொகுதியில் போட்டியிட்டு வெற்றிபெற்றார்.

மேற்கோள்கள்
-----------

1. ↑   "காஞ்சிபுரம் (தனி): திமுக வேட்பாளர் ஜி.செல்வம் வெற்றி". தினத்தந்தி (மே 23, 2019)
2. ↑   "காஞ்சிபுரம் திமுக வேட்பாளர் ஜி. செல்வம்: இளமையை திமுகவுக்காக செலவிட்டவர்". ஒன்இந்தியா (மார்ச் 11, 2014)




| * பா
* உ
* தொ
தமிழ்நாட்டில் இருந்து 17-ஆவது மக்களவைக்கு தேர்ந்தெடுக்கபட்டவர்கள் |
| --- |
| 1 - கே. ஜெயக்குமார்  **·**  2 - கலாநிதி வீராசாமி  **·**  3 - தமிழச்சி தங்கப்பாண்டியன்  **·**  4 - தயாநிதி மாறன்  **·**  5 - த. ரா. பாலு  **·**  6 - க. செல்வம்  **·**  7 - எஸ். ஜெகத்ரட்சகன் |
| 8 - கதிர் ஆனந்த்  **·**  9 - ஏ. செல்லக்குமார்  **·**  10 - செ. செந்தில்குமார்  **·**  11 - சி. என். அண்ணாத்துரை  **·**  12 - எம். கே. விஷ்ணு பிரசாத்  **·**  13 -இரவிக்குமார்  **·**  14 - கவுதம சிகாமணி  **·**  15 - எஸ். ஆர். பார்த்திபன்  **·**  16 -ஏ. கே. பி. சின்ராஜ் |
| 17 - அ. கணேசமூர்த்தி  **·**  18 - கே. சுப்பராயன்  **·**  19 - ஆ. ராசா  **·**  20 - பி. ஆர். நடராஜன்  **·**  21 - கு. சண்முகசுந்தரம்  **·**  22 - பி. வேலுச்சாமி  **·**  23 - ஜோதிமணி  **·**  24 - சு. திருநாவுக்கரசர்  **·**  25 - பச்சமுத்து |
| 26 - டி. ஆர். வி. எஸ். ரமேஷ்  **·**  27 - தொல். திருமாவளவன்  **·**  28 - செ. இராமலிங்கம்  **·**  29 - ம. செல்வராசு  **·**  30 - எஸ். எஸ். பழனிமாணிக்கம்  **·**  31 - கார்த்தி சிதம்பரம்  **·**  32 - சு. வெங்கடேசன்  **·**  33 - இரவீந்திரநாத் குமார் |
| 34 - மாணிக்கம் தாகூர்  **·**  35 - நவாஸ் கனி  **·**  36 - கனிமொழி  **·**  37 - தனுஷ் எம். குமார்  **·**  38 - எஸ். ஞானதிரவியம்  **·**  39 - எச். வசந்தகுமார்(இறப்பு:28 ஆகத்து 2020) விஜய் வசந்த் (2021 முதல்) |
**சங்கர் இராமகிருட்டிணன்** (Shanker Ramakrishnan) ஒரு இந்தியத் திரைப்பட திரைக்கதை எழுத்தாளரும், இயக்குனரும், தயாரிப்பாளரும், நடிகருமாவார். இவர் முதன்மையாக மலையாளத் திரைப்படத்துறையில் பணியாற்றுகிறார் .

தொழில்
------

கொச்சின் அறிவியல் மற்றும் தொழில்நுட்பப் பல்கலைக்கழகத்தில் முதுகலை முடித்த உடனேயே தனது திரை வாழ்க்கையைத் தொடங்கினார்.

*கேரள கபே* என்றப் படத்திற்கு திரைக்கதை எழுதிய இவர், விமர்சன ரீதியாக பாராட்டப்பட்ட "ஐலேண்ட் எக்ஸ்பிரஸ்" என்ற திரைப்படத்தை இயக்கினார். இப்படத்தில் "லியோன்" என்ற முக்கிய கதாபாத்திரத்தில் பிரித்விராஜ் சுகுமாரன் நடித்திருந்தார். ஒரு வரலாற்று நாடகப் படமான உருமி  என்பதை எழுத சங்கரை பிரித்விராஜ் அழைத்தார். சந்தோஷ் சிவன் இயக்கி பிருத்விராஜ் மற்றும் ஜெனெலியா ஆகியோர் முக்கிய வேடங்களில் நடித்திருந்தனர். இந்த திரைப்படம் சங்கரின் கலை வாழ்க்கையில் ஒரு திருப்புமுனையை உருவாக்கியது.

தேசிய விருது வென்ற வி.கே.பிரகாஷ், இயக்கியிருந்த பாலிவுட் திரைப்படமான "ப்ரீக்கி சக்ரா" என்ற படத்தின் மலையாள பதிப்பை எழுத சங்கரை அழைத்தார். மலையாள பதிப்பு "நெத்தோலி ஒரு செரியா மீனல்லா  "என்று தலைப்பிடப்பட்டது. இதில் பகத் பாசிலும், கமலினி முகர்ஜியும் நடித்திருந்தனர்.

குறிப்புகள்
-----------

1. ↑  "Urumi".
2. ↑  "Natholi review".

வெளி இணைப்புகள்
---------------

* இணையத் திரைப்பட தரவுத்தளத்தில் சங்கர் இராமகிருட்டிணன்
**ரவீஷ் குமார்** ஓர் இந்திய வெளியுறவு சேவை அதிகாரி. இவர் தற்போது பின்லாந்து நாட்டிற்கான இந்திய தூதராக இருக்கிறார். கூடுதலாக எஸ்தோனியாவுக்கும் தூதராக உள்ளார். இவர்ஹெல்சின்கியில் வசித்து வருகிறார். இவர் இந்திய அரசாங்கத்தின் வெளியுறவுத்துறை அமைச்சின் முன்னாள் அதிகாரப்பூர்வ செய்தித் தொடர்பாளராக இருந்தார். இவர் இந்த பொறுப்பை பெற்ற மிக இளைய அதிகாரப்பூர்வ செய்தித் தொடர்பாளர் ஆவார். இந்த பொறுப்பிற்கு நிநியமிக்கப்படுவதற்கு முன்பு ஜெர்மனியின் பிராங்பேர்ட்டில் இந்தியத் தூதராக இருந்தார்.

ஆரம்பகால வாழ்க்கை மற்றும் கல்வி
-------------------------------

ரவீஷ் குமார் பீகார் மாநிலம் பாகல்பூர் மாவட்டம் நாத்நகரில் பிறந்தார். பாகல்பூரின் மவுண்ட் அசிசி பள்ளியில் 10 ஆம் வகுப்பு வரை கல்விப் பயின்றார். பின்னர் டெல்லி பொதுப் பள்ளியில் 12 ஆம் வகுப்பு வரை கல்விப் பயின்றார். டெல்லி பல்கலைக்கழகத்தின் ஹன்ஸ்ராஜ் கல்லூரியில் வரலாற்றில் ஹானர்ஸ் உடன் இளங்கலை பட்டம் பெற்றார்.

பணிகள்
------

ரவீஷ் குமார் 1995 இல் ஒன்றிய அரசுப்பணியாளர் தேர்வாணையம் நடத்திய சிவில் சர்வீஸ் தேர்வில் தேர்வானவர். இவர் 1995 ஆம் ஆண்டு இந்திய வெளியுறவு சேவையில் சேர்ந்தார். 1997 ஆம் ஆண்டுல் ஜகார்த்தாவில் உள்ள இந்திய மிஷனில் தனது இராஜதந்திர வாழ்க்கையைத் தொடங்கினார். இதைத் தொடர்ந்து பூட்டானின் திம்புவில் செயலாளராக நியமிக்கப்பட்டார். அங்கு இவர் வளர்ச்சி உதவி திட்டங்களை கவனித்தார். 2004-2007 வரை புதுடெல்லியில் பணிபுரிந்தபோது, ஜப்பான் மற்றும் கொரியா குடியரசை உள்ளடக்கிய கிழக்கு ஆசியா கூட்டமைப்பில் அதிகாரியாக இருந்தார். பின்னர் இவர் லண்டனுக்கு இருதரப்பு அரசியல் உறவுகள் மற்றும் இங்கிலாந்து நாடாளுமன்றத்துடனான ஈடுபாடுகளுக்கு அரசியல் ஆலோசகராக நியமிக்கப்பட்டார். அதைத் தொடர்ந்து இவர் செப்டம்பர் 2010 முதல் ஆகஸ்ட் 2013 வரை ஜகார்த்தா திட்டத்திற்கு துணைத் தலைவராக நியமிக்கப்பட்டார். 

அதன்பிறகு ஆகஸ்ட் 2013 முதல் ஜூலை 2017 வரை பிராங்பேர்ட்டில் இந்தியத் தூதராக நியமிக்கப்பட்டார். குமார் ஜூலை 2017 முதல் 2020 ஏப்ரல் வரை செய்தித் தொடர்பாளர் மற்றும் இணை செயலாளராக (வெளி விளம்பர பிரிவு) இருந்தார்.

குறிப்புகள்
-----------

1. ↑  "Shri Raveesh Kumar appointed as the next Ambassador of India to Finland". *www.mea.gov.in*. 3 June 2020 அன்று பார்க்கப்பட்டது.
2. ↑  "Consul General, Frankfurt Germany". 2018-08-08 அன்று மூலம் பரணிடப்பட்டது. 2020-09-20 அன்று பார்க்கப்பட்டது.
3. ↑  "Ambassador, Helsinki Finland".
ஒருவன் தன்னைத் தானே மேம்படுத்தி (புகழ்ந்து) உரைப்பது **தன்மேம்பாட்டுரை அணி** ஆகும்.

தன்மேம்பாட்டுரை அணியின் இலக்கணம்
--------------------------------

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் தன்மேம்பாட்டுரை அணியைக் கீழ்வருமாறு விளக்குகிறது:

**நூற்பா**

```
     தான்தற் புகழ்வது தன்மேம் பாட்டுரை.
                          --**(தண்டியலங்காரம், 71)**
```

**(எ.கா.)**

```
     எஞ்சினார் இல்லை எனக்கெதிரா இன்னுயிர்கொண்டு
     அஞ்சினார் அஞ்சாது போயகல்க - வெஞ்சமத்துப்
     பேராதவர் ஆகத் தன்றிப் பிறர்முதுகில்
     சாராஎன் கையில் சரம்.
                          --**(தண்டியலங்கார மேற்கோள்)**
```

**பாடலின்பொருள்:**  

வீரன் ஒருவன் தன் ஆற்றலையும் வீரப்பண்பையும் வெளிப்படுத்தி உரைக்கிறான்.

> 
> போரில் எனக்கெதிராக நின்று போரிட்டு உயிருடன் திரும்பியோர் எவருமில்லை; ஆகவே எனக்கு அஞ்சியவர்கள் அச்சமில்லாமல் திரும்பிப் போய்விடலாம். நான் எய்யும் அம்புகள் போரில் எதிர்த்து நிற்பவர்கள் மார்பில் பாயுமே தவிரப் புறங்காட்டிச் செல்வோர் முதுகுகளில் பாயமாட்டா.
> 
> 
> 

இப்பாடலில் தன்னைத்தானே வீரன் புகழ்ந்து கொள்வது வெளிப்படுகிறது.

உசாத்துணைகள்
------------

1. ↑
2. ↑

வெளி இணைப்புகள்
---------------

* 
* [*தொடர்பிழந்த இணைப்பு*]

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**பண்டிட் சுமன் கோஷ்** (Pandit Suman Ghosh) இவர் ஓர் இந்துஸ்தானிய பாரம்பரிய இசையின் மேவதி கரானாவின் சர்வதேச அளவில் புகழ்பெற்ற இந்துஸ்தானிய பாரம்பரியப் பாடகரும், இந்திய செவ்வியல் இசைப் பாடகர் பண்டிட் ஜஸ்ராஜின் முக்கியச் சீடருமாவார். அமெரிக்காவின் டெக்சாஸ் மாநிலத்தின் மிகப்பெரிய நகரமான, ஹியூஸ்டனில் இந்தியப் பாரம்பரிய இசை மையத்தை நிறுவி அதன் தலைவராக இருக்கிறார்.

ஆரம்ப கால வாழ்க்கை
------------------

இவர், 6 சனவரி 1967 அன்று மோனிகா கோஷ் என்பவருக்கும், பிமான் கிருட்டிண கோஷ் என்பவருக்கும் பிறந்தார். இவர், தனது தாயின் வழிகாட்டுதலிலும், தந்தையின் தெளிவான ஆதரவிலும் இசைக் கல்வியைத் தொடங்கினார். உஸ்தாத் அமீர்கானின் சிறந்த சீடரான பண்டிட் சிறீகாந்த் பக்ரேவிடம் தனது முறையான பயிற்சியைத் தொடர்ந்தார். பின்னர், இவரை பத்ம பூசண் பண்டிட் ஞான பிரகாஷ் கோஷ் பல ஆண்டுகளாக வளர்த்தார். இறுதியாக, இவர், மேடையிலும், வெளியேயும் பல ஆண்டுகளாக வாழும் மேதையான பத்மா விபூசண் சங்கீத செவ்வியல் மேதை பண்டிட் ஜஸ்ராஜ் என்பவருடன் தீவிர பயிற்சி பெற்றார்.

இசையைத் தவிர, கொல்கத்தா பல்கலைக்கழகத்தில் இளங்கலை மற்றும் முதுகலைப் பட்டத்தையும் முடித்தார்

தொழில்
------

பண்டிட் சுமன் கோஷ், குறிப்பு நிகழ்த்தியவர், இந்துஸ்தானி செம்மொழி இசை மற்றும் அதன் பணக்கார மற்றும் வயதான பாரம்பரியத்தை இந்தியாவில் மட்டுமல்ல, உலகம் முழுவதும் பரப்புவதற்கான காரணத்திலும் உறுதியாக உள்ளார். ஒவ்வொரு நபரும் அவர்களின் உள்ளார்ந்த ஆன்மீகத்தை இசை ரீதியாக விழித்துக்கொள்வதன் மூலம் வளப்படுத்துவதே அவரது பார்வை. அவர் தனது வாழ்க்கையின் கடந்த 30 ஆண்டுகளை தன்னலமற்ற முறையில் உலகளாவிய மனித சமூகத்திற்கு தனது நடிப்புகளின் மூலம் சேவையாற்றுவதற்கும், இந்த பாரம்பரியத்தை தனது போதனைகள் மூலம் பரப்புவதற்கும் அர்ப்பணித்துள்ளார், இதனால் இந்த அழகிய கலையை குறிப்பாக இந்திய கலாச்சாரம் முழுவதுமாக ஊக்குவித்து வளர்த்து வருகிறார்.

இவர், தனது 12 வயதில் தனது முதல் முழு இசை நிகழ்ச்சியை வழங்கினார். இவர் விரைவில் அனைத்திந்திய வானொலியில் மூன்று வெவ்வேறு வகைகளில் நிகழ்த்திய இளைய கலைஞர்களில் ஒருவரானார்.

ஒரு நிறுவப்பட்ட இசைக்கலைஞராக, இவர் அமெரிக்கா, கனடா, ஐரோப்பா மற்றும் இந்தியா முழுவதும் நிகழ்ச்சிகளை நிகழ்த்துகிறார். இந்தியாவில், பண்டிட் மோதிராம் பண்டிட் மணிராம் சங்கீத் சமரோ, சப்தக் வருடாந்திர இசை விழா மற்றும் மல்கார் விழா போன்ற பல மதிப்புமிக்க நிகழ்வுகளில் நிகழ்ச்சிகளை நிகழ்த்தியுள்ளார். முன்னாள் இந்தியக் குடியரசுத் தலைவரான முனைவர் ஆ. ப. ஜெ. அப்துல் கலாம் அவர்கள் முன்னிலையில் பாடும் வாய்ப்பு இவருக்கு வாய்த்தது. குடியரசுத் தலைவர் இல்லத்தில் 2000த்திலும், 2011 ல் கலாமின் அமெரிக்கா வருகையின் போதும் ஆகிய இரண்டு சந்தர்ப்பங்களில் நிகழ்த்தியுள்ளார்.

மேற்கோள்கள்
-----------

* Homage for a Guru , IAN, 2016

 பரணிடப்பட்டது 2016-12-21 at the வந்தவழி இயந்திரம்



 பரணிடப்பட்டது 2020-10-19 at the வந்தவழி இயந்திரம்

 பரணிடப்பட்டது 2016-11-17 at the வந்தவழி இயந்திரம்

 பரணிடப்பட்டது 2016-11-17 at the வந்தவழி இயந்திரம்

 பரணிடப்பட்டது 2016-11-17 at the வந்தவழி இயந்திரம்

 பரணிடப்பட்டது 2016-11-17 at the வந்தவழி இயந்திரம்

 பரணிடப்பட்டது 2016-11-17 at the வந்தவழி இயந்திரம்

 பரணிடப்பட்டது 2016-12-21 at the வந்தவழி இயந்திரம்

வெளி இணைப்புகள்
---------------

* Official site
**கோசலா தேவி,** மகதப் பேரரசின் அரசியாக பிம்பிசார பேரரசரின் (கிமு 558-491) முதல் மனைவியாக இருந்துள்ளார். கோசல அரசாங்கத்தின் காசியின் இளவரசியாகப் பிறந்த இவர் பிரசேனஜித் மன்னரின் சகோதரி ஆவார். இவருடைய இயற்பெயர் பத்ரா-ஸ்ரீ என்பதாகும்.

வாழ்க்கை
--------

கோசல மன்னன் மஹா-கோசலனுக்கு மகளாகப் பிறந்தவர் கோசல தேவி. அமகா கோசலனுக்கு பின்பாக மன்னனாக பொறுப்பேற்ற பிரசேனஜித்தின் சகோதரியுமாவார். பிம்பிசார மன்னனை மணந்து. அதற்க்கு வரதட்சணையாக காசி நகரத்தையே கொண்டுவந்து.  அவனுடைய முதன்மை ராணியானாள். அதன்படி மகதப் பேரரசின் அரசியாகவும் ஆனார்.

பிம்பிசாரருக்கும் கோசாலைக்கும் பிறந்தவர் தான்அஜாதசத்ரு என பௌத்த புராணக்கதைகள் சொல்லுகின்றன. ஆனால்  ஜெயின் பாரம்பரியமோ அஜாதசத்ருவை பிம்பிசாரரின் இரண்டாவது மனைவியான செல்லனாவின் மகனாக சொல்லிவருகிறது.  பசேனடியின் (பிரசென்ஜித்) மகளும், கோசலையின் மருமகளுமான, இளவரசி வஜிரா, அஜாதசத்ருவுக்கு திருமணம் செய்து வைக்கப்பட்டாள். 

தனது கணவர் பிம்பிசரர், இத்தம்பதியரின் சொந்த மகனான அஜாதசத்ருவின் கைகளாலேயே இறப்புண்டதால் மனமுடைந்து, பேரரசி கோசலா தேவி அவரது கணவர் மீது கொண்ட அன்பினாலும்  துக்கத்தினாலும் சதியை ஏற்று இறந்ததாகக் கூறப்படுகிறது. அஜாதசத்ரு பின்னர் காசி மீது படையெடுத்தார்.

மேற்கோள்கள்
-----------

### குறிப்புகள்

1. ↑  "Cbeta 線上閱讀".
2. ↑  Upinder Singh 2016.
3. ↑
4. ↑  Rapson, Edward James (1955). *The Cambridge History of India*. CUP Archive. பக். 183.
5. ↑  Hemchandra, Raychaudhuri (2006). *Political History Of Ancient India*. Genesis Publishing. பக். 170. Hemchandra, Raychaudhuri (2006). *Political History Of Ancient India*. Genesis Publishing. p. 170.

### ஆதாரங்கள்

* Singh, Upinder (2016), *A History of Ancient and Early Medieval India: From the Stone Age to the 12th Century*, Pearson, ISBN 978-81-317-1677-9